Hoof van swart sakeliggaam geskors oor vermiste donasieArgieffoto Danisa Baloyi, die president van Suid-Afrika se Swart Sakeraad (BBC), is geskors hangende ŉ ondersoek ná ŉ vermiste donasie van R5 miljoen. Dié swart sakebewusmakingsgroep het verlede week gesê dat die Lughawensmaatskappy van Suid-Afrika (Acsa) bevestig het dat hy die donasie gemaak het, maar dat die geld nie in die raad se bankrekening gereflekteer word nie. Die groep het Maandag gesê die besluit om Baloyi te skors is op 30 November gemaak. “Die voorwaardes waarop hy geskors is sluit in dat hy nie enige aktiwiteite in die naam van die BBC mag uitvoer tot die saak afgehandel is nie,” het die groep in ŉ verklaring gesê. Gilbert Mosena, die BBC se adjunk is tydelik as president ingesweer. Die BBC is ŉ voorstaander van die regering se transformasieprogram wat daarop gemik is om swart mense meer beheer oor die land se ekonomie te gee.